CELEX: E2021C0264
Language: hr
Date: 2021-11-23 00:00:00
Title: Delegirana odluka Nadzornog tijela EFTA-e br. 264/21/COL od 23. studenoga 2021. o hitnim mjerama u Norveškoj zbog izbijanja visokopatogene influence ptica u skladu s člankom 259. stavkom 1. točkom (c) Uredbe (EU) 2016/429 i s člancima 21., 39. i 55. Delegirane uredbe (EU) 2020/687 [2022/40]

13.1.2022   
               
               
                  HR
               
               
                  Službeni list Europske unije
               
               
                  L 8/187
               
            
         DELEGIRANA ODLUKA NADZORNOG TIJELA EFTA-e br. 264/21/COL
         od 23. studenoga 2021.
         o hitnim mjerama u Norveškoj zbog izbijanja visokopatogene influence ptica u skladu s člankom 259. stavkom 1. točkom (c) Uredbe (EU) 2016/429 i s člancima 21., 39. i 55. Delegirane uredbe (EU) 2020/687 [2022/40]
         Ispravljeno 25. studenoga 2021. Delegiranom odlukom Nadzornog Tijela EFTA-e br. 266/21/COL
         NADZORNO TIJELO EFTA-e,
         uzimajući u obzir Sporazum među državama EFTA-e o osnivanju Nadzornog tijela i Suda, a posebno članak 1. stavak 2. i članak 3. njegova Protokola 1.,
         uzimajući u obzir akt iz točke 13. dijela 1.1. poglavlja I. Priloga I. Sporazumu o Europskom gospodarskom prostoru („Sporazum o EGP-u”), Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1) („Uredba (EU) 2016/429”), kako je izmijenjena i prilagođena Sporazumu o EGP-u posebnim i sektorskim prilagodbama iz Priloga I. tom sporazumu, a posebno njezin članak 257. stavak 1., članak 258. stavke 1., 2., i 3. i članak 259. stavak 1. točku (c),
         uzimajući u obzir akt iz točke 13.e dijela 1.1. poglavlja I. Priloga I. Sporazumu o EGP-u, Delegiranu uredbu Komisije (EU) 2020/687 od 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu pravila za sprečavanje i kontrolu određenih bolesti s popisa (2) („Delegirana uredba (EU) 2020/687”), kako je izmijenjena i prilagođena Sporazumu o EGP-u posebnim i sektorskim prilagodbama iz Priloga I. tom sporazumu, a posebno njezine članke 21., 39. i 55.,
         uzimajući u obzir akt na koji se upućuje u točki 13.a dijela 1.1. poglavlja I. Priloga I. Sporazuma o EGP-u, Provedbenu uredbu Komisije (EU) 2018/1882 od 3. prosinca 2018. o primjeni određenih pravila za sprečavanje i suzbijanje bolesti na kategorije bolesti s popisa i o utvrđivanju popisa vrsta i skupina vrsta koje predstavljaju znatan rizik za širenje tih bolesti s popisa (3) („Provedbena uredba (EU) 2018/1882”), kako je prilagođena Sporazumu o EGP-u posebnim i sektorskim prilagodbama iz Priloga I. tom sporazumu, a posebno njezin članak 1. i članak 2. kao i Prilog,
         kako je prilagođena Sporazumu o EGP-u točkom 4. podtočkom (d) Protokola 1. uz Sporazum o EGP-u,
         budući da:
         Visokopatogena influenca ptica („HPAI”) zarazna je virusna bolest ptica koja može ozbiljno utjecati na profitabilnost peradarstva te omesti trgovinu unutar Europskog gospodarskog prostora („EGP”). Virusima visokopatogene influence ptica mogu se zaraziti ptice selice, koje te viruse mogu proširiti na velike udaljenosti tijekom jesenskih i proljetnih migracija. Zbog prisutnosti virusâ visokopatogene influence ptica kod divljih ptica postoji stalna opasnost od izravnog i neizravnog unošenja tih virusa na gospodarstva na kojima se drži perad ili ptice u zatočeništvu. U slučaju izbijanja visokopatogene influence ptica postoji rizik da se uzročnik bolesti proširi na druga gospodarstva na kojima se drži perad ili ptice u zatočeništvu.
         Uredba (EU) 2016/429, Delegirana uredba (EU) 2020/687 i Provedbena uredba (EU) 2018/1882 uključene su u priloge Sporazumu o EGP-u, s primjenom od 21. travnja 2021.
         Uredbom (EU) 2016/429 utvrđen je novi zakonodavni okvir za sprečavanje i kontrolu bolesti koje su prenosive na životinje ili ljude. Visokopatogena influenca ptica navedena je u članku 9. stavku 1. točki (a) podtočki i. Uredbe (EU) 2016/429 kao bolest s popisa i podliježe pravilima za sprečavanje i kontrolu bolesti utvrđenima u toj uredbi. U Prilogu Provedbenoj uredbi (EU) 2018/1882 visokopatogena influenca ptica navedena je kao bolest kategorija A, D i E kako je definirana u članku 1. te uredbe.
         Člankom 259. stavkom 1. Uredbe (EU) 2016/429 od Nadzornog tijela EFTA-e („Nadzorno tijelo”) zahtjeva se da preispita hitne mjere koje su poduzela Norveška nadležna tijela u skladu s člankom 257. stavkom 1. točkom (a) ili člankom 258. te uredbe u slučaju izbijanja neke od bolesti s popisa, kako je navedeno u točki (a) članka 9. stavka 1., uključujući visokopatogenu influencu ptica („norveške mjere”). Člankom 259. stavkom 1. točkom (c) od Nadzornog tijela zahtjeva se poduzimanje hitnih mjera iz članka 257. stavka 1. kojim se potvrđuju norveške mjere ako to smatra potrebnim da bi se izbjegli neopravdani poremećaji u premještanju životinja i proizvoda.
         Delegiranom uredbom (EU) 2020/687 dopunjuju se pravila za kontrolu bolesti kategorija A, B i C utvrđena u Uredbi (EU) 2016/429, uključujući mjere kontrole bolesti za visokopatogenu influencu ptica. Člankom 21. te uredbe predviđa se uspostava zona zaštite i nadziranja u slučaju izbijanja bolesti kategorije A, uključujući visokopatogenu influencu ptica. Ta se regionalizacija primjenjuje prije svega na očuvanje zdravstvenog statusa ptica na ostatku državnog područja Norveške sprečavanjem unosa patogenog uzročnika i osiguravanjem ranog otkrivanja bolesti.
         Norveška je obavijestila o izbijanju visokopatogene influence ptica u jatu konzumnih nesilica na svom državnom teritoriju 12. studenoga 2021. („prvo izbijanje”). (4) Norveška nadležna tijela poduzela su mjere kontrole bolesti propisane Delegiranom uredbom (EU) 2020/687, uključujući uspostavu zona zaštite i nadziranja oko mjesta izbijanja bolesti.
         Norveška je 18. studenoga 2021. obavijestila o drugom izbijanju (5) visokopatogene influence ptica na gospodarstvu kokoši nesilica koje se nalazi u područjima već uspostavljenim za prvog izbijanja bolesti. Norveška nadležna tijela poduzela su mjere kontrole bolesti propisane Delegiranom uredbom (EU) 2020/687, uključujući prilagodbu zona zaštite i nadziranja uspostavljenih u prvom izbijanju kako bi se uključilo najmanje tri kilometra zone zaštite i deset kilometara zone nadziranja u krugu oko gospodarstva u kojem je došlo do drugog izbijanja bolesti.
         Kako bi se spriječili nepotrebni poremećaji trgovine unutar EGP-a, potrebno je brzo utvrditi zone zaštite i nadziranja koje je Norveška uspostavila zbog izbijanja visokopatogene influence ptica.
         U skladu s tim, zone zaštite i nadziranja povezane s visokopatogenom influencom ptica u Norveškoj, na kojima se primjenjuju mjere kontrole bolesti iz Delegirane uredbe (EU) 2020/687, navedene su u Prilogu ovoj Odluci, čime se odobravaju Norveške mjere u skladu s člankom 259. stavkom 1. točkom (c) Uredbe (EU) 2016/429 i trajanjem regionalizacije navedene u tom prilogu.
         Nadzorno tijelo je u suradnji s Norveškom ispitalo mjere kontrole bolesti i uvjerilo se da su granice zona zaštite i nadziranja koje je uspostavilo nadležno tijelo u Norveškoj na dovoljnoj udaljenosti od gospodarstva za uzgoj peradi na kojem je potvrđen novi slučaj izbijanja visokopatogene influence ptica.
         Nadzorno tijelo je 17. studenoga 2021. svojom Delegiranom odlukom br. 262/21/COL (dokument br. 1249845) propisno podnijelo nacrt odluke Veterinarskom i fitosanitarnom odboru EFTA-e („Odbor EFTA-e”) u skladu s člankom 259. stavkom 1. i člankom 266. stavkom 2. Uredbe (EU) 2016/429. Odbor EFTA-e je 23. studenoga 2021. dostavio pozitivno mišljenje o nacrtu odluke. Stoga je nacrt odluke u skladu s mišljenjem Odbora,
         DONIJELO JE OVU ODLUKU:
         
            Članak 1.
            Zone zaštite i nadziranja koje je Norveška uspostavila u skladu s člankom 21. Delegirane uredbe (EU) 2020/687 te trajanje mjera koje je potrebno provesti u zonama zaštite u skladu s člankom 39. i zonama nadziranja u skladu s člankom 55. te delegirane uredbe, nakon više slučajeva izbijanja visokopatogene influence ptica kod peradi ili ptica, uspostavljaju se i odobravaju na razini države EGP-a i EFTA-e te su navedene u Prilogu ovoj Odluci.
         
         
            Članak 2.
            Norveška osigurava sljedeće:
            
                        a)
                     
                     
                        zone zaštite koje su uspostavila njezina nadležna tijela u skladu s člankom 21. stavkom 1. točkom (a) Delegirane uredbe (EU) 2020/687 obuhvaćaju barem područja koja su u dijelu A Priloga ovoj Odluci navedena kao zone zaštite;
                     
                  
                        b)
                     
                     
                        mjere koje je potrebno provesti u zonama zaštite, kako je utvrđeno u članku 39. Delegirane uredbe (EU) 2020/687, provode se barem do datuma određenih u dijelu A Priloga ovoj Odluci za te zone zaštite.
                     
                  
         
            Članak 3.
            Norveška osigurava sljedeće:
            
                        a)
                     
                     
                        zone nadziranja koje su uspostavila njezina nadležna tijela u skladu s člankom 21. stavkom 1. točkom (b) Delegirane uredbe (EU) 2020/687 obuhvaćaju barem područja koja su u dijelu B Priloga ovoj Odluci navedena kao zone nadziranja;
                     
                  
                        b)
                     
                     
                        mjere koje je potrebno provesti u zonama nadziranja, kako je utvrđeno u članku 55. Delegirane uredbe (EU) 2020/687, provode se barem do datuma određenih u dijelu B Priloga ovoj Odluci za te zone nadziranja.
                     
                  
         
            Članak 4.
            Ova Odluka stupa na snagu na dan potpisivanja.
         
         
            Članak 5.
            Ova Odluka primjenjuje se prema potrebi do najkasnijeg datuma koji je naveden u Prilogu ovoj Odluci, uključujući pravila o tome koje se mjere za suzbijanje bolesti u bilo kojoj od zona zaštite i nadziranja prestaju primjenjivati u skladu s člankom 39. ili člankom 55. Delegirane uredbe (EU) 2020/687.
         
         
            Članak 6.
            Ova je Odluka upućena Norveškoj.
         
         
            Članak 7.
            Vjerodostojan je samo tekst na engleskom jeziku.
         
         
            Sastavljeno u Bruxellesu 23. studenoga 2021.
            
               
                  Za Nadzorno tijelo EFTA-e, na temelju Delegirane odluke br. 130/20/COL,
               
               Högni S. KRISTJÁNSSON
               
                  Nadležni član kolegija
               
            
            
               Melpo-Menie JOSÉPHIDÈS
               
                  Potpisuje kao director za pravne i izvršne poslove
               
            
         
         
            (1)  Uključena u Sporazum o EGP-u Odlukom Zajedničkog odbora EGP-a br. 179/2020 od 11. prosinca 2020.
         
            (2)  Uključena u Sporazum o EGP-u Odlukom Zajedničkog odbora EGP-a br. 3/2021 od 5. veljače 2021.
         
            (3)  Uključena u Sporazum o EGP-u Odlukom Zajedničkog odbora EGP-a br. 179/2020 od 11. prosinca 2020.
         
            (4)  Dokument br. 1248890.
         
            (5)  Dokument br. 1249847.
      
      
         
            PRILOG
            
               Dio A
            
            
               Zone zaštite u Norveškoj iz članaka 1. i 2.
            
            
                        Obuhvaćeno područje:
                     
                     
                        Datum do kojeg se primjenjuje u skladu s člankom 39. Delegirane uredbe (EU) 2020/687
                     
                  
                        Dijelovi općina Klepp, Sandnes i Sola u okrugu Rogaland koji se nalaze unutar kruga radijusa tri kilometra, centrirani na koordinatama N: 58.79985 E: 5.60616
                     
                     
                        7.12.2021.
                     
                  
                        Dijelovi općina Klepp, Sandnes i Sola u okrugu Rogaland koji se nalaze unutar kruga radijusa tri kilometra, centrirani na koordinatama N: 58.79980 E: 5.61022
                     
                     
                        14.12.2021.
                     
                  
               Dio B
            
            
               Zone nadziranja u Norveškoj iz članaka 1. i 3.
            
            
                        Obuhvaćeno područje:
                     
                     
                        Datum do kojeg se primjenjuje u skladu s člankom 55. Delegirane uredbe (EU) 2020/687
                     
                  
                        Dijelovi općina Klepp, Sandnes, Sola i Time u okrugu Rogaland koji se nalaze izvan područja utvrđenog u zoni zaštite i unutar kruga radijusa 10 kilometara, centrirani na koordinatama N: 58.79985 E: 5.60616
                     
                     
                        16.12.2021.
                     
                  
                        Dijelovi općina Klepp, Sandnes i Sola u okrugu Rogaland koji se nalaze unutar kruga radijusa tri kilometra, centrirani na koordinatama N: 58.79985 E: 5.60616
                     
                     
                        Od 8.12.2021. do 16.12.2021.
                     
                  
                        Dijelovi općina Klepp, Sandnes, Sola i Time u okrugu Rogaland koji se nalaze izvan područja utvrđenog u zaraženom području i unutar kruga radijusa 10 kilometara, centrirani na koordinatama N: 58.79980 E: 5.61022
                     
                     
                        23.12.2021.
                     
                  
                        Dijelovi općina Klepp, Sandnes i Sola u okrugu Rogaland koji se nalaze unutar kruga radijusa tri kilometra, centrirani na koordinatama N: 58.79980 E: 5.61022
                     
                     
                        Od 15.12.2021. do 23.12.2021.